মালিক ইবনে আমর আল-আনসারি

**আবু হান্না মালিক ইবনে আমর ইবনে সাবিত আউসি আল-আনসারি** ( আরবি: أبو حنة مالك بن عمرو بن ثابت الأوسي الأنصاري) ছিলেন আউস গোত্রভুক্ত একজন সাহাবি। তিনি মদিনার আনসার সাহাবিদের অন্তর্ভুক্ত ছিলেন এবং ইসলামের প্রাথমিক যুগেই তিনি ইসলাম গ্রহণ করেন। তিনি নবি মুহাম্মাদের সঙ্গে বদরের যুদ্ধ ও উহুদ যুদ্ধে অংশগ্রহণ করেন। বর্ণনা করা হয় যে, তিনি উহুদের যুদ্ধে শহিদ হন। 

## নাম ও উপনাম
রিজাল শাস্ত্রজ্ঞদের মধ্যে তাঁর নাম ও কুনিয়াতের (উপনাম) ব্যাপারে মতভেদ দেখা যায়। প্রাচীন মুসলিম ইতিহাসবিদ ও সিরাতকার ইবনে ইসহাক তাঁর নাম উল্লেখ করে বলেন যে, তাঁর কুনিয়াত ছিল **''আবু হাব্বা**। *অন্যদিকে প্রসিদ্ধ হাদিস বিশারদ ও [[রিজাল শাস্ত্র|রিজাল শাস্ত্রের]] পণ্ডিত [[ইবনে আবদুল বার|ইবনে আব্দুল বার]] তাঁকে সাহাবিদের অন্তর্ভুক্ত হিসেবে উল্লেখ করে বলেন যে, তাঁর কুনিয়াত ছিল আবু হাব্বাহ; তবে অন্য একটি মত অনুযায়ী তাঁর কুনিয়াত আবু হাইয়া' বলেও বর্ণিত হয়েছে। কারো মতে তার প্রকৃত নাম আমির, আবার কারো মতে মালিক।

[[আবু যুরয়া আল-রাজি]] বলেন, তার নাম ছিল আমির ইবনে আবদে আমর। [[আবু হাতিম আল-রাজি|আবু হাতিম]] বলেন, তার নাম আমির ইবনে আবদে আমর; তবে কেউ কেউ বলেন, আমির ইবনে আমর আল-মাযিনি। অন্যরা বলেন, তার পূর্ণ নাম ছিল আমির ইবনে আবদ আমর ইবনে উমাইর ইবনে সাবিত। এছাড়াও ভিন্ন একটি মত অনুযায়ী তার নাম ছিল আমর।

[[আল-ওয়াকিদি]] বলেন, তিনি হলেন আবু হান্না ইবনে আমর ইবনে সাবিত এবং তার প্রকৃত নাম ছিল মালিক ইবনে আমর। তিনি মদিনার আনসারদের [[বনু আউস|আওস গোত্রের]] শাখা বনু সালাবা ইবনে আমর ইবনে আওফের অন্তর্ভুক্ত একজন সাহাবি ছিলেন এবং তিনি [[বদরের যুদ্ধ|বদরের যুদ্ধে]] অংশগ্রহণ করেন। আবু নাসর কালয়ুবীও এভাবেই তাকে উল্লেখ করেন। অন্য এক বর্ণনায় এসেছে, [[আল-ওয়াকিদি]] বলেন, বদরের যুদ্ধে অংশগ্রহণকারীদের মধ্যে ‘আবু হাব্বা’ নামে কেউ নেই; বরং তিনি হলেন ‘আবু হান্না’ (নুন অক্ষরে) এবং তার নাম মালিক ইবনে আমর ইবনে সাবিত ইবনে কালফা ইবনে সালাবা ইবনে আমর ইবনে আওফ। কিন্তু [[ইবনে ইসহাক|মুহাম্মাদ ইবনে ইসহাক]] ও আবু মাশার আল-মাদানি বলেন, আবু হাব্বা বদরের যুদ্ধে অংশ নেন; তবে তাদের কেউই তাঁর প্রকৃত নাম স্পষ্ট করে উল্লেখ করেননি।

[[আল-ওয়াকিদি]] তার গ্রন্থে দুই স্থানে তার উল্লেখ করেছেন। এক স্থানে তিনি [[বদরের যুদ্ধ|বদরের যুদ্ধে]] অংশগ্রহণকারী আনসারদের তালিকায় বনু সা'লাবা ইবনে আমর ইবনে আওফ গোত্রের মধ্যে ‘*আবু হান্না*’ নামে উল্লেখ করেন। অন্য এক স্থানে তিনি বলেন, তিনি হলেন আবু হান্না ইবন আমর ইবন সাবিত এবং তাঁর নাম ছিল মালিক। উভয় স্থানেই তিনি ‘হান্নাহ’ (নুন সহ) নামটি উল্লেখ করেছেন। অন্য এক মতানুসারে, তাঁর প্রকৃত নাম ছিল সাবিত ইবনে নু‘মান। [[আল-ওয়াকিদি]] আরো বলেন, [[বদরের যুদ্ধ|বদরের যুদ্ধে]] অংশগ্রহণকারীদের মধ্যে ‘আবু হাব্বা’ নামে কেউ নেই; বরং তিনি হলেন ‘আবু হান্না’ এবং তাঁর নাম নাম হলো *মালিক ইবনে আমর ইবনে সাবিত ইবনে কালফা ইবনে সা'লাবা ইবনে আমর ইবনে আওফ*।

[[ইবনে ইসহাক]] থেকে ইবরাহিম ইবন সা‘দের বর্ণনায় এসেছে যে, *আবু হাব্বা* (বা অক্ষরে) বনু সা'লাবা ইবনে আমর ইবনে আওফ গোত্রের একজন; তিনি [[বদরের যুদ্ধ|বদরে]] অংশ নেন এবং [[উহুদের যুদ্ধ|উহুদ যুদ্ধে]] শহিদ হন। তিনি সা‘দ ইবনে খাইসামার মাতৃসূত্রে ভাই ছিলেন। ইউনুস ইবনে বুখাইরও [[ইবনে ইসহাক|ইবন ইসহাক]] থেকে অনুরূপ বর্ণনা করেছেন।

ইবনে নুমাইর বলেন, "*আবু হাব্বার"* নাম ছিল আমির ইবনে আবদে আমর; তবে অন্য সূত্রে, *আমির ইবনে উমাইর ইবনে সাবিত ইবনে কালফা ইবনে সা'লাবা ইবনে আমর ইবনে আওফ আল-আকবার ইবনে মালিক ইবনে আওস*। তার মায়ের নাম ছিল হিন্দ বিনতে আওস ইবনে আদি ইবনে উমাইয়া ইবনে আমির ইবন খাতমা। তিনিও আরো উল্লেখ করেন, তিনি সা‘দ ইবনে খাইসামার মাতৃসূত্রে ভাই ছিলেন এবং তাকে [[বদরের যুদ্ধে অংশগ্রহণকারী সাহাবাদের তালিকা|বদরি সাহাবিদের]] অন্তর্ভুক্ত করা হয়েছে। [[মুসা ইবনে উকবা]] [[ইবনে শিহাব আল-জুহরি|ইবনে শিহাব]] থেকে বর্ণনা করেন, আল্লাহর রাসুলের সঙ্গে [[বদরের যুদ্ধ|বদরে]] ‘আবু হান্না’ (নুন অক্ষরে) অংশ নেন।

[[আল-ওয়াকিদি]] ও ইবনে নুমাইরসহ অধিকাংশ [[মুহাদ্দিস|মুহাদ্দিসই]] তাঁর উপনাম হিসেবে ‘*আবু হাব্বা''’ (বা অক্ষরে) শব্দটিই গ্রহণ করেছেন। ইবনে হিশাম তার বংশানুক্রম উল্লেখ করে বলেন, তিনি আবু সাবাহ ইবনে সাবিত ইবন নু‘মানের ভাই ছিলেন; যদিও কখনো তাকে ‘আবু হান্না’, কখনও ‘আবু হাব্বা’ বলা হয়েছে। ইবনে আবদুল বার তাঁর আলোচনা শেষে বলেন, যদি তিনি উহুদে শহিদ হয়ে থাকেন, তবে তার থেকে যারা হাদিস বর্ণনা করেছেন তাদের বর্ণনা মুরসাল বলে গন্য হবে। 

## হাদিস বর্ণনা
তাঁর সূত্রে হাদিস বর্ণনা করেন: আব্দুল্লাহ ইবনে উমর ইবনে উসমান ইবনে আফফান, আম্মার ইবনে আবি আম্মার ( বনু হাশিমের মুক্তদাস) ও আবু বকর বিন মুহাম্মদ ইবনে আমর ইবনে হাযম। তার বর্ণিত হাদিস ইমাম বুখারী ও ইমাম মুসলিম উভয়ই তাঁদের গ্রন্থে উল্লেখ করেছেন।

## আরো দেখুন

* বদরের যুদ্ধে অংশগ্রহণকারী সাহাবাদের তালিকা
* উহুদের যুদ্ধ
* বদরের যুদ্ধ

## তথ্যসূত্র
বিষয়শ্রেণী:সাহাবা
বিষয়শ্রেণী:বদর যুদ্ধে অংশগ্রহণকারী সাহাবা
বিষয়শ্রেণী:উহুদের যুদ্ধ